Vriende & vennote -
Vriende en vennote ... bougenote!
Seën Anker van Hoop jou? Lief jy om te saai in die werk van God op aarde? Die is vir jou!
Vir jare vandat die bediening gebore is was dit partymaal taai, regtig moeilik vir my om hierdie pad van geloof te wandel, te verstaan. Vandag kan ek getuig, die lesse wat hy kom leer is GOUD! Nooit het ek finansieël ondersteuning gevra want aan die begin het Pappa-God vir my kom wys … Jy kyk vir My nie vir mense nie. Ja Ek gebruik mense maar kyk vir My, Ek sal in mense se harte werk. Mens voel amper soos 'n boemelaar maar toe kom gee Hy so paar jaar terug toestemming … Jy mag nou maar die uitnodiging versprei … Vra mense om te ondersteun die visie wat Ek vir die bediening het. Vra hulle om saam met My te bou. Gee hulle die geleentheid om seën in hulle lewens in te bring want dit is wat gebeur wanneer hulle in My Koninkryk saai.
Dis maar nog stap-vir-stap vir my, hoe hierdie presies werk maar ek wil vandag net kom kans gee vir enige een wat 'n hart het vir God se werk, om dit te ondersteun, om dit sterk te maak. Ek het nodig, elke maand, finansies om te doen wat ek doen. Geld groei toe rerig nie op bome nie 😉 aah julle verstaan my hart né. Ek het onlangs begin met video's opneem, dis 'n hele nuwe wêreld vir my en ek sien daar is heelwat toerusting wat dit vir mens makliker en beter kan maak, meer professioneel. Die ontwerp-program Canva wat ek gebruik vir al die 'designs' se pro-plan (wat my werk soveel vergemaklik!) kos 119.40 USD 'n jaar / 12.95 USD 'n maand maar ek kan dit nie huidiglik bybring nie. As iemand dit wou borg? (Nuus September 2020 … Ons het borgskap ontvang vir 'n jaar subskripsie … Loof die Here saam met my!)
Dis basies my brood en botter julle, die werk wat ek vir en saam met Abba doen. Ek weet Hy is die bron van voorsiening, ek weet ook Hy werk deur mense daarom is vandag nie 'n manipulasie poging nie. Daar is geen verpligting of veroordeling nie, dis 'n oop uitnodiging. As jy dit in jou hart het, as jy hierdie Koninkrykswerk van God saam met my wil verwesenlik wil ek net sê … Julle is so so welkom en julle is so so nodig. Ek kan hierdie werk nie alleen doen nie, dis soveel groter as waartoe net ek instaat is, 'n ons is nodig. Maandelikse vriende en vennote is die ideaal want dit stel my instaat om seker en sistematies te beplan en te bou daarom wil ek vra oorweeg dit asseblief, indien moontlik. Enige en elke liefdesoffer maak 'n verskil.
Dankie dat ek so 'n eerlike stuk van my hart met julle kan deel. Ek het net Hemelse visie wat leef in my hart. Saam met Abba gaan ons beslis iewers heen. Sedert 2013 verryk ANKER VAN HOOP lewens, dit versprei die lewende mooi hoop van Jesus Christus, dit help mense geestelik groei, dit versprei die ongelooflike prag van God se hart, dit gee in aksie om. Hoe vêr kan hierdie boodskap strek? Daar is nog soveel potensiaal! So dankie, so baie dankie aan elke donateur van hierdie bediening. Gister s'n, vandag s'n en môre s'n. Abba seën julle ryklik, dit is my gebed vir julle … ALTYD.